CELEX: 32017D1583
Language: ro
Date: 2017-09-01 00:00:00
Title: Decizia (UE) 2017/1583 a Comisiei din 1 septembrie 2017 de specificare, în conformitate cu Directiva 2006/7/CE a Parlamentului European și a Consiliului, a standardului EN ISO 17994:2014 ca standard pentru echivalența metodelor de analiză microbiologică [notificată cu numărul C(2017) 5843]

19.9.2017   
            
            
               RO
            
            
               Jurnalul Oficial al Uniunii Europene
            
            
               L 239/34
            
         DECIZIA (UE) 2017/1583 A COMISIEI
   din 1 septembrie 2017
   de specificare, în conformitate cu Directiva 2006/7/CE a Parlamentului European și a Consiliului, a standardului EN ISO 17994:2014 ca standard pentru echivalența metodelor de analiză microbiologică
   
      
         [notificată cu numărul C(2017) 5843]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/7/CE a Parlamentului European și a Consiliului din 15 februarie 2006 privind gestionarea calității apei pentru scăldat și de abrogare a Directivei 76/160/CEE (1), în special articolul 15 alineatul (2) litera (a),
   întrucât:
   
               (1)
            
            
               Decizia 2009/64/CE a Comisiei (2) desemnează standardul internațional ISO 17994:2004(E) „Calitatea apei – criterii pentru stabilirea echivalenței metodelor de analiză microbiologică” ca standard pentru echivalența metodelor de analiză microbiologică în sensul Directivei 2006/7/CE.
            
         
               (2)
            
            
               Standardul ISO 17994:2004(E) este depășit și a fost actualizat din punct de vedere tehnic (de exemplu, terminologie actualizată, specificații mai clare și adăugarea unei noi anexe privind calculele tehnice).
            
         
               (3)
            
            
               Prin urmare, standardul ISO 17994:2004(E) a fost înlocuit cu o versiune mai recentă, ISO 17994:2014 „Calitatea apei – cerințe pentru compararea recuperării relative a microorganismelor prin două metode cantitative”. Acest standard internațional a fost transpus de către Comitetul European de Standardizare în standardul european EN ISO 17994:2014. Prin urmare, este adecvat ca standardul EN ISO 17994:2014 să fie desemnat ca standard pentru echivalența metodelor de analiză microbiologică în sensul Directivei 2006/7/CE.
            
         
               (4)
            
            
               Decizia 2009/64/CE ar trebui, în consecință, să fie abrogată.
            
         
               (5)
            
            
               Măsurile prevăzute în prezenta decizie sunt conforme cu avizul comitetului instituit prin articolul 16 alineatul (1) din Directiva 2006/7/CE,
            
         ADOPTĂ PREZENTA DECIZIE:
   Articolul 1
   În sensul articolului 3 alineatul (9) din Directiva 2006/7/CE, standardul ISO 17994:2014 „Calitatea apei – cerințe pentru compararea recuperării relative a microorganismelor prin două metode cantitative” este desemnat ca standard pentru echivalența metodelor de analiză microbiologică.
   Articolul 2
   Decizia 2009/64/CE se abrogă.
   Articolul 3
   Prezenta decizie se adresează statelor membre.
   
      Adoptată la Bruxelles, 1 septembrie 2017.
      
         
            Pentru Comisie
         
         Karmenu VELLA
         
            Membru al Comisiei
         
      
   
   
      (1)  JO L 64, 4.3.2006, p. 37.
   
      (2)  Decizia 2009/64/CE a Comisiei din 21 ianuarie 2009 de specificare, în conformitate cu Directiva 2006/7/CE a Parlamentului European și a Consiliului, a standardului ISO 17994:2004(E) ca standard pentru echivalența metodelor de analiză microbiologică (JO L 23, 27.1.2009, p. 32).